de da de da sv de sl da de en da en da da da da nl da es en da hbs_lat fr da da sv da da da da da da da da da de da da da da en en en it nb da hu da da es da da da da fr en da en da da da da en da da da da tr tr en da en de da da id da da da da da da sv fr de ru en da en da da sv de da da da da da da sv da da da da da da da da da da da da da da da da da en nb da da da da da da da da da da da da da da da da
Butik Anne Tine. Genbrugsbutik og online genbrug.
Litografier, tryk, plakater + diverse
Vat, pap, chokolade, stof, metal + andet julepynt.
- Bomuld, løber, kludetæpper, svenske
- Plastik, løber, kludetæpper, svenske
Retro + vintage tøj.
Vis kurv (0,00 DKK)
Prøv også AVANCERET SØGNING
Om mig og Butik Anne Tine
Brugt, gammelt, unika, vintage, retro, godt håndarbejde og håndværk
Jeg hedder Anne Tine Hansen og er indehaver af Butik Anne Tine. Jeg åbnede min første butik i 1982 i Hyskenstræde i Indre by i København. Gennem årene har jeg solgt brugte og gamle varer, designet smykker, skabt smykker til teatre og Cirkusrevyen, udviklet modeller til striktøj m.m. Mit eget design har været vist på flere modemesser.
Varerne jeg i dag sælger i min fysiske butik og webshoppen er unika, vintage, retro, brugte og gamle. En stor del af varerne er også godt håndarbejde og håndværk.
Genbrugsbutik på Vesterbro i København
I dag ligger min butik på Istedgade nr. 45 på Vesterbro i København. Jeg har 4 vinduer i Istedgade og Absalonsgade, som jeg elsker at pynte. Det er disse vinduer, der skal trække kunder ind i min fyldte butik. Jeg elsker at sætte nye varer sammen på sjove måder, som får folk til at stoppe op foran mine vinduer. Nye varer fra butikken på Istedgade kan ses på Instagram @butikannetine.
Genbrug online med 6.000 varer i webshoppen
I 2013 åbnede jeg min webshop butikannetine.dk. Jeg har i dag ca. 6.000 varer, som er retro, vintage, brugte, gamle, godt håndværk og håndarbejde.
Kludetæpper, dalarheste, legetøj, kuriosa og knapper
I webshoppen finder du et stor udvalg af brugte, håndvævede svenske kludetæpper i bomuld og plastik. Både lange løbere og store brede kludetæpper. Mange samleobjekter blandt andet gammelt legetøj, gamle håndmalede svenske dalarheste og kuriosa. Jeg har mange unikke gamle knapper fra 1930-1990 i webshoppen. Masser af retro knapper nogle fundet i New York. Tusindvis helt ubrugte gamle glas knapper fra Portugal fra 30-40'erne.
Smykker og masser af perler til lav selv smykker
Jeg har også et stort udvalg af smykker og mange forskellige perler, så du kan skabe dine helt egne smykker. Du finder armbånd i flotte farver og øreringe til både huller i ørerne og på klips. Halskæder i store og små størrelser, i et utal af materialer og til enhver lejlighed. Brocher, sjalsnåle og hattenåle i alverdens udformninger og i mange forskellige materialer. Mange ravsmykker - rav øreringe, rav halskæder, rav brocher og hattenåle.
Indret hjemmet med brugte ting og skab dit eget univers
Stort udvalg af varer til indretning i hjemmet i webshoppen. Indret med  antikke, genbrug, retro, vintage og brugte ting og skab dit eget univers. Lad tingene i dit hjem fortælle en historie. Jeg har køkkentøj i mange afskygninger. Malerier og akvareller, der kan tilføre drama, skønhed og hygge til dit hjem. Under gamle litografier, plakater, tryk og foto finder du signerede litografier, original kunst, grafikblade, plakater fra cirkus, turistforeninger, gamle filmplakater og teaterplakater. Jeg har skulpturer og figurer i et utal af afskygninger, nogle er kunst, andre kunsthåndværk og andre igen er bare figurer. Retro lamper og et stort udvalg af keramik i mange afskygninger fra både ind- og udland. Gamle kage- og chokoladeforme og dåser til alle dine kager. Forskellige puder: Olmerdug puder, bolster puder, sofapuder og stolepude.
Håndlavede, gamle og unikke tekstiler
Jeg har mange gamle, smukke tekstiler, blandt andet smukke gamle lagner eller pyntelagner, som de kaldes i Sverige. Pudebetræk med fine broderier, blonder og monogrammer fra en svunden tid. Håndlavede, gamle og unikke viskestykker, nogle har svungne monogrammer broderet på. Jeg har vintage, antikke og retro duge og servietter til dit personlige bord. Smukke gamle blonder, som kan monteres på alt, hvad du synes, både som kantbånd eller syet ind imellem noget. Helt specielt er Bakuba tekstil skabt af raffia palmeblade. Det er en meget gammel tradition af håndværk fra Bakuba stammen, der kommer fra Bushong i Zaire.
Se mine nye varer
Nye varer fra butikken på Istedgade kan ses på Instagram @butikannetine.
Nye varer i webshoppen kan ses under nyheder. Jeg lægger nye varer op i webshoppen d. 1 i måneden.
Bemærk: Varerne i webshoppen kan kun købes i webshoppen - ikke i butikken på Istedgade. Varer købt i webshoppen kan afhentes i butikken på Istedgade eller sendes med fragtmand.
Jeg har mange småting fra Sverige i butikken. I Sverige har jeg et par, som har handlet ind for mig derovre i de sidste 15 år. Har et lager i Sverige, hvor de bare stiller tingene, til jeg kommer op og henter. Når vi er med vores sønner ude i Europa for at se dem spille kajakpolo, har jeg altid kunne finde en butik eller loppemarked, hvor jeg har kunne fylde alle frirum i bilen med gammelt ragelse, der herhjemme har kunne omsættes i butikken.
Mine kunder køber second hand gennem hele livet
Jeg elsker mine kunder. Har nogle, der i sin tid købte møbler til deres første hjem, der i dag kommer med deres børn, der nu skal have nips og møbler til deres nye hjem, når de flytter hjemmefra. Det er fantastisk, at have fået lov til at følge med i så manges liv, både på godt og ondt. Jeg hører jo meget, når folk engang imellem blot stikker hoved ind for at læsse lidt af, af sorger og glæder. Min butik ligger i dag i et dejligt område, hvor jeg dagligt, også ser masser af turister, der stikker hoved ind. Jeg har svært ved at forestille mig noget andet arbejde, det er arbejde, fritid og livet der helt hænger sammen i min butik.
Butik Anne Tine gennem årene
Min førte butik med gamle varer åbnede i 1982
Jeg læste fra 1978 til arkitekt på akademiet for de skønne kunster. Der var ikke så meget at lave på akademiet. I det tidlige forår 1982, gik jeg en tur gennem Hyskenstræde, her stod en kælderbutik til leje, jeg gik ind for at høre nærmere.
Tænkte, at her kunne jeg sælge noget af mit gamle skrammel, og der var et lokale bagved , hvor jeg kunne sætte mit tegnebord op og sidde og tegne. Det var billigt, så jeg skrev under, og så havde jeg en super familie, der hjalp mig med at få lokalerne sat i stand.
Håndarbejde og strikketøj af eget design
Butikken åbnede 2. Maj 1982. Hurtigt fik jeg solgt så meget, at jeg ikke havde meget gammelt, at sælge tilbage. Så var gode råd dyre, for jeg kunne ikke få fat i nok gamle ting. Men jeg har altid været god med mine hænder, så jeg fyldte nogle reoler med garn og strikkede nogle modeller op. Det gik godt og jeg havde mange kunder. Der var 10 piger, der strikkede for mig, nogle i hånden andre på maskine. Ved siden af mit tegnebord, kom en strikkemaskine op og jeg udviklede modeller og pigerne strikkede det op, der skulle sælges i butikken.
Bijouteri – mit eget smykke design
Ved siden af butikken, fulgte jeg mine forelæsninger, til min professor desværre gik hen og døde. På det tidspunkt havde jeg overtaget mezzaninen over min kælderbutik og var begyndt at designe bijouteri, så jeg valgte at tage et års orlov fra akademiet.Jeg udstillede på modemessen i Bellacentret og på Formland, og havde sælgere, der kørte herhjemme og i udlandet og solgte mit design.
Skabte smykker til Cirkusrevyen og teatre
Jeg blev ofte brugt i diverse blade i ind og udland og lavede modeshows. Arbejdede med teatre og var i flere år tilknyttet Cirkusrevyen og lavede alle deres smykker til forestillingerne. Jeg kørte bare derudaf og havde meget travlt i mange år. I 1999 valgte jeg at pakke alt design væk og koncentrere mig om mine gamle ting, som altid har været mit hjerte nær.
To butikker på Vesterbro i København
Efter 8 år i Hyskenstræde var huslejen for stor. Jeg rykkede på Vesterbrogade 180, hvor jeg kørte mit bijouteri videre fra og fik plads til lidt gamle ting igen. I 1994, fik jeg tilbudt en butik i Istedgade 45, som jeg fik indrettet og åbnet. De 2 butikker blev kørt samtidigt frem til 2013, hvor jeg blev købt ud af butikken på Vesterbrogade.
I dag genbrugsbutik i Istedgade og genbrug online
I dag har jeg stadig butikken i Istedgade 45 på Vesterbro i København og i 2013 åbnede jeg webshoppen butikannetine.dk
Jeg lægger mine nye varer fra butikken på Istedgade op på Instagram @butikannetine,
Nye varer i webshoppen kan ses under nyheder. Jeg lægger nye varer op i webshoppen d. 1 i måneden.
Butik Anne Tine   |   Istedgade 45   |  1650  København V   |   +45 2711 2730   |   post@butikannetine.dk